Welicoruss

„Welicoruss“ – simphonic black / pagan metal grupė, kilusi iš Novosibirsko, Rusija.

 Istorija 

 Koncepcija 
Grupės pavadinimas „Welicoruss“ turi istorinę reikšmę, kilusią iš šiaurės-rytų dalies senovės Rusijoje. Grupės vardas taip pat yra nuoroda į Rusijos revoliucionierių Nikolajų Černiševskį.Welicoruss and the story behind skirts and make-up , Interview. Nepaisant to, kad grupės muzika ir įvaizdis yra neabejotinai tamsa ir intensyvumu sklindinas sunkusis metalas, „Welicoruss“ į savo aukštos vertės produkciją įtraukia tradicines liaudiškas melodijas ir simfoninius elementus. Dainų žodžiai, idėja ir ideologija įkvėpti remiantis pagoniškuoju paveldu bei senovės etnokultūriniu regionu Rytų Europoje.WelicoRuss Interview, Interview.

 Formavimosi laikotarpis 
Prieš įkuriant grupę 2006 metais, 2002 metais „Welicoruss“ buvo vienkartinis Alexey Boganov projektas. Grupės pirmasis albumas „WinterMoon Symphony“Label website #01, Catalog listing for „WinterMoon Symphony“. buvo išleistas 2008 metais, o antrasis albumas „Apeiron“Label website #02, Catalog listing for „Apeiron“. pasirodė netrukus po pirmojo, 2009 metais. Abu albumai buvo išleisti vieno didžiausių Rusijos leidėjų „CD-Maximum“, tačiau 2009 metais grupė nusprendė nutraukti sutartį su šia įrašų kompanija.

 Ankstyveji metai 
2008 metų vasarą dainos „Blizzard“ videoklipas pradėjo suktis „Youtube“ svetainėje. Tais pačiais metais „Welicoruss“ pasirodė „Metal Head Mission“ festivalio scenoje kartu su „Gorgoroth“, „Samael“, „Moonspell“, „Cynic“ bei kitomis sunkiojo metalo grupėmis. Grupė sulaukė didesnio pripažinimo po to, kai rusiškame spausdintame „Dark City Magazine“ leidinio sąraše užėmė 47 vietą.„WelicoRuss – «великорусское» блэк-просвещение“. Dark City Magazine, Issue #47, November/December, Pg. 62 2009 m. balandžio 11–gegužės 24 d. „Welicoruss“ leidosi į koncertinį turą „WinterMoon Symphony Tour“ šešiolikoje Rusijos miestų. Grupė taip pat pasirodė kartu su legendine skandinavų vikingų juodojo metalo grupe „Helheim“ 2009 metais.

 Tolimesnė veikla 
2011 m. liepos 31 d. „Welicoruss“ išleido nemokamą singlą internete pavadinimu „Kharnha“, sudarytą iš to paties pavadinimo dainos orkestrinės versijos, intro bei trijų naujų dainų. Šis leidinys parodo kitokią – melodingesnę grupės pusę.
2011 metų spalį grupė pasirašė sutartį su amerikietiška įrašų studija „Domestic Genocide Records“.Welicoruss Signs With Domestic Genocide Records , News. 2011 m. gruodžio 11 d. Novosibirsko klube „Rock City“ „Welicoruss“ pristatė naują „Kharnha“ videoklipą. Videoklipo darbais užsiėmė Aleksandras Curupa ir Aleksandras Semko iš „Imperium Studios“, padedami istorinės rekonstrukcijų grupės „Steel Fist“ bei modelio Sofia Sonador.
2012 metų lapkritį naujas videoklipas „Sons of the North“ publikuotas „Youtube“ svetainėje. Režisuotas Aleksejaus Boganovo ir nufilmuotas „EYE Cinema“ studijos, vaizdo klipas pasakoja apie vyrą, kuris atsitiktinai pažadina „šiaurės sūnus“ – kadaise nužudyti raganos, dabar jie siekia keršto.

 Persikėlimas į Europą 
2013 metais grupės įkūrėjas Aleksejus Boganovas suprato, kad grupė „Welicoruss“ pasiekė galimybių ribas rytinėje Rusijos dalyje.Metal Jacket Magazine , interview Tad 2013 metų rudenį jis persikėlė į Prahą ir nusprendė surinkti naują grupės sudėtį. Netrukus prie grupės prisijungė gitaristas iš Serbijos Gojko Marić, bosistas iš Rusijos Dmitrijus Žicharevičius bei čekų būgnininkas David Urban, sudarydami tarptautinę muzikos grupę.
2014 metais grupė pasirodė „Arkona“ koncertuose vykusiuose Prahoje bei Brno ir dalyvavo festivaliuose „Made of Metal“ ir „Under the Dark Moon“ Čekijoje.
Naujausias albumas „Az esm'“ (senovės rusų kalba reiškiantis „aš esu“) oficialiai išleistas sausio 31-ąją. Albumas sukurtas ir įrašytas Novosibirske, tačiau keletas dainų buvo pakartotinai perrašytos bei nežymiai perdarytos Prahoje.

 Nariai 

 Dabartiniai nariai 
 Alexey Boganov – Vokalas, Gitara
 Gojko Marić – Gitara
 Dmitriy Zhikharevich – Bosas<
 David Urban – Būgnai

 Buvę nariai 
 Max Fomin – Gitara
 Anton Lorentz – Gitara
 Alexandr Golovin – Bosas
 Alexey Boldin – Bosas
 Boris Voskolovich – Sintezatorius
 Pavel Filyuhin – Sintezatorius, Vokalas
 Ilia Chursin – Būgnai

 Diskografija 

 Demoalbumai 
 2002: „WinterMoon Symphony“
 2004: „WinterMoon Symphony“ [2nd Version]

 Studijiniai albumai 
 2008: „WinterMoon Symphony“
 2009: „Apeiron“
 2011: „Kharnha“, EP
 2015: „Az Esm'“

 Videografija 
 2007: „Slavonic Power“ (WCG)
 2008: „Blizzard“ (WCG)
 2009: „Slava Rusi“ (WCG)
 2011: „Kharnha“ (Imperium Studio)
 2012: „Sons of the North“ (EYE Cinema)
 2015: „Az Esm“ (TBA)

 Išnašos 

Kategorija:Simfoninio metalo atlikėjai
Kategorija:Black metalo atlikėjai
Kategorija:Folklorinio metalo atlikėjai
Kategorija:Rusijos metalo atlikėjai